hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ce tt ky ky ky ru tt ky ru ky ru ru ky ky ky ru ky ru ky ru ky ru ky ky ru ru ky ru ky ky ky ru ky so ky bg ky ru ky ky ru ru ru ru ru ky ru ru kk ky ru tt ky ky ru ky ru
"Фабула", 05.08.11 - 7-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
күнөөлүү делген Алтынбек Итибаевдин агасы:
"Өзү ЖКнын депутаты болсо антип ойду-тоону сүйлөп отурганы туура эмес…"
Бакиев башкарган "кандуу жылдарынын" учурунда кыргыздын мыкты деп эсептелген, кыйын чыкма эр-азаматтары, белгисиз себептер менен киши колдуу болуп, көпчүлүгү жаштайынан жайрап кетти. Алардын катарында, акыркы жылдары президенттин администрация жетекчиси болуп жүргөн белгилүү саясатчы Медет Садыркулов, КСДП депутаты Руслан Шаботоев, бир үй-бүлөнүн башкаруусундагы "Ак жол" партиясынын депутаты Санжар Кадыралиев, белгилүү журналист Геннадий Павлюк, ж.б. бар. Өкүнүчтүүсү, бүгүнкү күнгө чейин аталган кылмыш иштеринин бети ачылбай келүүдө. "Ууруну алыстан издебе" дегендей, жогорудагы кылмыш иштеринин бардыгы Бакиевдер тарабынан жасалганы айтпасак да белгилүү. Кечээ-жакында маркум Санжар Кадыралиевдин өлүмүнө күнөөлүү делип камакта жатышкан Алтынбек Итибаев, Мурасбек Маташевдердин бир туугандары, атап айтканда, А. Итибаевдин бир тууган агасы Медер Итибаев, М. Маташевдин бир тууган эжеси Айнагүл Маташевалар "АКИпресс" агенттигине маалымат жыйынын өткөрүп, соттук процесстин уламдан-улам артка жылдырылып кечеңдеп жаткандыгын айтып чыгып, нааразычылыктарын билдиришти. Алардын айтымында, инилеринин СИЗОдо камалып жатканына 2 жыл 4 ай болду. Ушунча убакыттан бери Свердлов райондук соту сот ишин жылдырып отуруп, 1-август күнү 40-жолу соттук процессин өткөрүштү. Бирок дагы деле акыйкат чечим чыгарылбай жатат. "1-август күнү болуп өткөн соттук процессте маркумдун карындашы депутат Ыргал Кадыралиева сот залында отурган прокурор, адвокаттарды көзгө илбей менин инимди туфлиси менен башка-көзгө койгулады"- дейт күнөөлүү делген М. Маташевдин эжеси Айнагүл Маташева. Чындыгында, депутат Ы. Кадыралиеванын антип эркек кишиге кол кайтарганы этикага сыйбаган көрүнүш. Керек болсо, Ы. Кадыралиеваны бул жоругу үчүн депутаттык мандатынан ажыратып койсо да жарашат. Ыргал айымдын мындай "ыргыштаган" кадамы калк арасында кадыры калың КСДПга кандайдыр бир деңгээлде шек келтирди десек болчудай…
- Медер байке, иниңиз Алтынбектин камалганына 2 жыл 4 ай болуптур. Соттук процесстер кандай жүрүп жатат?
- Кечээ 1-август күнү 40-жолу сотко чакырылдык. Эч кандай жыйынтык жок, кайра-кайра соттук ишти артка жылдырып, кечеңдетип жатышат. Көпчүлүк убакта жабырлануучу тарап, атап айтканда, Ы. Кадыралиевалар сотко келишпейт. Сот 2 жылдан бери 40 жолу болсо ошонун 10 чактысына эле келип катышышты. Бирок биз аларды деле туура түшүндүк. Себеби Ы. Кадыралиевадан башкасы Ошто жашашат экен. Иниси Орунбек Кадыралиев мен билгенден былтыр, мурдагы жылдары бир эки жолу келип катышкан. Анан кечээ күнү келип, сот болуп аткан учурда ызы-чуу чыкты. "Күнөөлүү болсо, күнөөсүн таап камагыла, күнөөсү жок болсо бошоткула" - деп айтып буга чейин көп эле жерге кайрылдык. ИИМ УКМКга баргыла десе, УКМК ИИМге баргыла дейт. Кыскасы, 2 жылдан бери ортодо эле чайналып жүрөбүз. Жакында эле иш прокуратурага өттү, тергөөнүн жыйынтыгы кандай болору азырынча белгисиз.
- "Инимди милиция кызматкерлери күчкө салып эле күнөөнү мойнуна алдырып койгон" - деп жатасыз. Кантип мойнуна алдырган?
- С. Кадыралиев каза болгондон кийин К. Бакиев мурдагы Ички иштер министри М.Конгантиевге, УКМКнын жетекчиси М. Суталиновго 3 күн убакыт берип: "3 күндүн ичинде кылмышкерлерди тапкыла, болбосо, кызматтан кетесиңер" - деген талап коюптур. Алар коркконунан менин инимди кармап барып, УКМКнын СИЗОсунан инимдин башына 7 саат пакет кийгизип, ур-соккуга алып атып мойнуна алдырышкан. Эки күн иним "мен аткан эмесмин" - деп мойнуна албаганда "үч балаң бар экен балдарыңдын тагдырын ойлоп, жок дегенде 10 күнгө мойнуңа ала тур" деп күчкө салып алдырышкан. Натыйжада катуу жеген соккудан улам, иним эки бөйрөгүнөн ажырап, ашказаны да ооруп, оорукчан болуп калды. Өзүңөргө белгилүү болгондой, ошол эле убакта экс-министр М.Конгантиев Кадыралиевди атып өлтүргөн адамдын фотороботун жарыялаган. Ал фотороботтогу адам узун бойлуу, ак-саргыл келген адам болчу. Ал эми менин иним бою деле узун эмес, кара торусунан келген бала. Кадыралиевдин жан сакчысы Эрнис Мамазаиров ошол аткан адамдын артынан чуркап, 3 метрдей эле жетпей калган. Ал ошол адамдын өңүн так, даана билет. Бирок Кадыралиевдин жакын туугандары Мамазаировду "Алтынбек Итибаев аткан, мен көргөнмүн деп айтасың" деп коркутушкан. Ошондон кийин Э. Мамазаиров соттук процесстерге келип катышкан жок. Учурдан пайдаланып, силердин гезит аркылуу президент Р. Отунбаевага, премьер-министр А. Атамбаевге, төрага А. Келдибековго, Башкы прокурор А Саляновага кайрылып кетээр элем. Соттук ишти эртерээк далилдеп, акыйкаттуу чечим чыгарып берсеңиздер?
- Иниңиз С. Кадыралиев менен кантип таанышып калган? Иниңиз негизинен эмне иш менен алектенчү эле?
- Иним кесиби боюнча орган кызматкери, бир топ жыл чек ара тармагында кызмат өтөдү. Кийин жашоо-шартка байланыштуу досу М.Маташев экөө бизнес менен алектенип жүрүштү. Менимче, С. Кадыралиев менен ошол бизнестин аркасы менен таанышып калса керек. Ы. Кадыралиевалар "сиздин иниңиз биздин үйдө эле жүрчү, иниңизди биз бакканбыз" - дешет. Кадыралиевдер баккыдай менин иним көчөдө калган адам эмес. Кудайга шүгүр, ата-энебиз баарыбызды бутубуздан тургузуп, жашоо-шартыбызды түзүп берген. Керек болсо, С. Кадыралиев "шерик болуп менин жанымда жүрчү" - деп инимди өзү чакырып алган экен.
- Кадыралиевдер менен буга чейин бир пикирге келип сүйлөшүү жүргүзүп көрдүңүзбү?
- Ошко чейин барып, Орунбек Кадыралиев менен ага-ини катары сүйлөшүп келгем. Кийин дагы барып сүйлөшөйүн десем, Орунбек "иниси кылар ишти кылып коюп, агасы менин алдыма келип чуркап жүрөт" деп айтыптыр. Ошондон кийин аны менен дагы жолуккум келбей калды. Ы. Кадыралиева менен жолугуп 2 сааттан ашык сүйлөшкөм. Эгер күнөөлүү болсо, каматкыла десем ал: "биз деле Алтынбек Итибаевди күнөөлүү деп айталбайбыз" - деген. Өткөндө сот учурунда Ы. Кадыралиева: "Санжар байкем Алтынбек Итибаевди бизге дасыккан киллер деп - тааныштырган" кайра чочуп кетип, "мен туура эмес айтып алдым, мылтыкты жакшы атат деп тааныштырган"- дейт. Өзү ЖКнын депутаты болсо антип ойду-тоону сүйлөп отурганы туура эмес го.
- Кечээки болгон окуя тууралуу кыскача айта кетсеңиз?
- Кечирээк барып калып, окуянын кандай болгонун көрбөй калдым. Барсам М. Маташевдин башы жарылып, дарыгерлер жардам көрсөтүп жатыптыр. Көрсө, Кадыралиевдер спорт менен машыккан 20дай баланы алып келип, кол салуу болуптур. Ал тургай адвокаттарга дагы кол кайтарып, ишиңерди токтоткула деп коркутушуптур. Азыр айыл эли, "эгер Алтынбек Итибаевдин иштери акыйкаттуу чечилбесе, жолду бууп нааразычылыгыбызды билдиребиз" - деп араң турат. Бардыгы мыйзам чегинде чечилиш керек деп мен аларды тыйып жатам.
- Санжар Кадыралиевдин өлүмү боюнча инимдин эч кандай күнөөсү жок. "С.Кадыралиевди 2009-жылы 14-апрелде саат 16:20 чамасында атып кеткен болсо, 16:30да иним М.Маташев, А. Итибаев Вадим аттуу бала менен чогуу Транспорт министринин орун басары Абдрахман Маматалиевдин иш бөлмөсүндө отурушкан. 1-август күнү болуп өткөн соттук кароодо депутат Ыргал Кадыралиева бир тууган иниси Орунбек Кадыралиев менен сот залына 15-20 чакты Өзгөн районунан келген спорт менен машыккан балдарды чакырып келген Судья Чыңгыз Адамалиев күнөөлүү делген Алтынбек Итибаев менен Мурасбек Маташевди сот залына алып келүүгө буйрук берди. Ошол учурда 15-20 бала конвойлорду бурчка такашып, эки баланы ур-соккуга алышты. Ал эми судья болсо чара көрүүнүн ордуна унчукпай, концерт көргөндөй карап отурду. Айлабыз кеткенде жаныбызды сактап калыш үчүн милицияларды чакырууга аргасыз болдук. Ал аз келгенсип, депутат Ы. Кадыралиева сот залында отурган прокурорду көзгө илбей, бут кийими менен иним М. Маташевди башка-көзгө койгулап, денесине оор жаракат келтирди. Ы.Кадыралиеванын бул кылган ишине чара көрүү үчүн суранып, кечээ КСДПнын штабына кайрылдык, алар Кадыралиеваны мандатынан ажыратуу керектигин айтышты.
кыргыз тилиндеги гезит "Форум"
email • архив • редакция
- 2000-жылы бир Өмүрбегимди мамлекеттик тил кулаткан,
бир Өмүрбегимди мамлекеттик машина кулатты.
Эмдигиси эмне болор экен?..
Энергетика министрине көз салып койгула…
ЖЕКЕ КЫЗЫКЧЫЛЫКТАР КАГЫЛЫШЫ ШАЙЛООГО ДАЯР
"бармак басты көз кысты"
Атамбаев бригадир болсо, башкаларыбыз канттик?!
күнөөлүү делген Алтынбек Итибаевдин агасы:
"Өзү ЖКнын депутаты болсо антип ойду-тоону сүйлөп отурганы туура эмес…"
Бишкек шаарын Манас шаары деп өзгөртүүгө көз карашыңыз?
Айбек менен Арсен 4-орунда…